《竹所睡起偶成书呈谢守之》
宋代·钱时

万竹中通两牖虚，红尘炎暑不关渠。
幽人日用底难办，一榻午风清有余。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。